CELEX: C2007/095/95
Language: bg
Date: 2007-04-28 00:00:00
Title: Дело T-57/07: Иск, предявен на 26 февруари 2007 г. — E.ON Ruhrgas и E.ON Földgáz Trade/Комисия

28.4.2007   
            
            
               BG
            
            
               Официален вестник на Европейския съюз
            
            
               C 95/47
            
         Иск, предявен на 26 февруари 2007 г. — E.ON Ruhrgas и E.ON Földgáz Trade/Комисия
   (Дело T-57/07)
   (2007/C 95/95)
   Език на производството: английски
   Страни
   
      Ищци: E.ON Ruhrgas International AG (Essen, Германия) и E.ON Földgáz Trade Zrt. (Budapest, Унгария) (представители: G. Wiedemann и T. Lübbig, lawyers)
   
      Ответник: Комисия на Европейските общности
   Искания на ищците
   
               —
            
            
               да се отмени параграф 4 в края на стр. 1 от решението на Комисията на Европейските общности (документ № *30783) от 19 декември 2006 г. с адресат E.ON Ruhrgas International AG по дело M.3696 — E.ON/MOL, и да се отмени решението на Комисията на Европейските общности (документ № *924) от 16 януари 2007 г., също с адресат E.ON Ruhrgas International AG по дело M.3696 — E.ON/MOL,
            
         
               —
            
            
               да се осъди Комисията да заплати разноските по настоящото производство.
            
         Правни основания и основни доводи
   С решение от 21 декември 2005 г. Комисията е обявила за съобразно с общия пазар и с функционирането на Споразумението за Европейското икономическо пространство придобиването на две унгарски газови дружества от ищеца E.ON Ruhrgas International AG, под условие, че последният се съобрази с определени изисквания и задължения.
   Сред поетите от E.ON Ruhrgas International AG задължения е това да организира и приложи програма за пускане на газ [gas release programme] на унгарския пазар. Началната тръжна цена е трябвало да бъде определена на 95 % от средната претеглена стойност на газта, ако цялостната загуба, която ищците биха могли да понесат в резултат от определянето на крайната тръжна цена под средната претеглена стойност на газта не надвишава 26 милиона EUR.
   В оспорваните писма Комисията е посочила, че понесените от ищците в даден търг загуби трябва да бъдат компенсирани от техните печалби, постигнати в други търгове. Ищците оспорват това и смятат, че загубите, произтичащи от търговете за пускането на газ нямат нужда да бъдат компенсирани от потенциални печалби, които биха могли да произтекат от бъдещи търгове.
   В подкрепа на искането си ищците изтъкват два правни довода.
   На първо място, ищците твърдят, че Комисията няма правно основание да увеличава финансовите тежести и следователно по този начин да изменя правните задължения, произтичащи от нейното решение от 21 декември 2005 г.
   На второ място, ищците поддържат, че Процедурните правила на Комисията (1) са били нарушени поради това, че не всички членове на Комисията са участвали при приемането на съдържанието на двете оспорвани писма, и поради това, че не е налице истинско делегиране на правомощия на Генералната дирекция на Комисията на основание на член 14 от посочените правила.
   
      (1)  ОВ 2000 L 308, стр. 26, изменени